cyanic-selkie/wikianc huggingface dataset:
Beihanguniversitetets sportsarena
Beihanguniversitetets sportsarena (kinesisk: 北京航空航天大学体育馆; pinyin: Běijīng Hángkōng Hángtiān Dàxué Tǐyùguǎn) eller Beihang University Gymnasium er en innendørsarena som ligger ved Beihanguniversitetet i Beijing i Kina. Arenaen har en kapasitet på 5 400. Under Sommer-OL 2008 ble vektløftingskonkurransene holdt her og under paralympiske leker 2008 vil også styrkeløftkonkurransene bli holdt ved arenaen.
Giovanni Castrocoeli
Giovanni Castrocoeli (født i Castrocielo, død 22. februar 1295 i Benevento) var en av den katolske kirkes kardinaler. Han var erkebiskop av Benevento.
Han ble kreert til kardinal i september 1294 av pave Cølestin V.
Paraguay
Republikken Paraguay (spansk: República del Paraguay, guarani: Tetã Paraguái) er en innlandsstat midt i Sør-Amerika og landet grenser til Bolivia i nordvest, til Brasil i øst og nordøst og til Argentina i sør og sørvest. Paraguay ligger på begge sider av elven med samme navn, som løper igjennom den sentrale delen av landet fra nord til sør. Grunnet landets sentrale beliggenhet, kalles Paraguay tidvis Corazón de América, eller «Hjertet av Amerika».
Paraguays flagg hadde tidligere to ulike sider. Det hvite feltet inneholdt på den ene siden av flagget riksvåpenet og på den andre siden seglet til finansforvaltingen. I dag er riksvåpenet på begge sider av flagget. Riksvåpenet viser en femtagget, gyllen stjerne, kalt «maistjernen» etter frihetsdagen 14. mai.
I 2010 erfarte Paraguay den største økonomiske veksten i Latin-Amerika og tredje største i verden, kun forbigått av Qatar og Singapore.
Naturgeografi
Paraguay ligger ganske midt i Sør-Amerika. Landet grenser til Argentina i sør og sørvest, mot Bolivia i nord og nordvest, og mot Brasil i øst. Den østlige delen av landet er fjellområder med elver og innsjøer. Asunción, hovedstaden, ligger i denne regionen og er det økonomiske senteret i landet.
Demografi
Tradisjonelt sett ble Paraguyas befolkning ansett som blandet («mestizo» på spansk) grunnet utbredt blandet befolkning som var etterkommere av guaranikvinner og spanjoler i kolonitiden.
Utdannings- og kulturministeriet beskriver befolkningen i landet slik: «The dominant ancestry is European, which represents a large proportion of the population, mostly descendants of Spanish, Germans, Italians (who have contributed to repopulate the country after the War of the Triple Alliance) but also a large number of people of German descent, because the German Mennonites (mostly in the western part of the territory). There are 17 Mennonite colonies, mostly in the Paraguayan Chaco. It is one of South American countries with less indigenous trait (because the traditional Paraguayan population – Guaraní-Spanish mix – had been destroyed by the Allies in 1870, for which it had to repopulate the country by resorting to the Italian immigration).»
I henhold til CIA World Factbook har Paraguay en befolkning på 6,669,086. Befolkningen består at 95% mestiser (blandet europeisk og amerindisk) og 5% betegnes som «andre».
Paraguays befolkning er ujevnt fordelt rundt om i landet. Omkring 56% av befolkningen bor i urbane områder. Den klart største delen av befolkningen bebor den østlige delen av landet, og regionen nær hovedstaden Asunción. Gran Chaco-regionen, som inkluderer delene Alto Paraguay, Boquerón og Presidente Hayes, og utgjør 60% av territoriet, er bosted for mindre enn 2% av befolkningen.
Historie
De første europeerne kom til området tidlig på 1500-tallet, kolonien Asunción ble grunnlagt i 1537. Området var geografisk dårlig avgrenset, men betydelig større enn dagens Paraguay og omfattet tilgrensende deler av Bolivia, Brasil, Uruguay og Argentina. Siden det ikke var særlig interessant på grunn av sin avsides beliggenhet og lite med naturressurser, hadde det lengre perioder med forholdsvis fredelig utvikling. Asuncíon ble senter for den spanske koloniadministrasjonen i området,og var lagt under visekongedømmet Peru. Fra 1588 startet jesuittene misjonssentrene i de sørlige områder. De var forholdsvis velstående, og vedvarte i de neste 150 årene. Jesuittene ble bortvist fra landet i 1767, og den indiansk-jesuittiske kulturen som hadde vokst fram ble utryddet gjennom ekstensiv slavejakt på lokalbefolkningen, som inntil da hadde vært beskyttet mot slavejegerne av jesuittene.
Paraguay var det første søramerikanske landet som erklærte seg uavhengig fra Spania, den 15. mai 1811. Staten ble styrt av skiftende mer eller mindre diktatoriske presidenter. Landet opplevde en god økonomisk utvikling og var rundt 1860 et av de rikeste og bestfungerende i Sør-Amerika. Landets selvsikkerhet førte til en blodig krig mot Argentina og Brasil i 1864. Paraguay og Uruguay hadde en allianse i felles front mot storebrødrene Argentina og Brasil. Da Brasil sørget for å styrte regjeringen i Uruguay for å innsette en Brasil-vennlig regjering, svarte Paraguay fryktløst med å sendte tropper mot Uruguay i forsøk på å gjeninnsette den gamle regjeringen. Sammen med den Brasil-innsatte regjeringen i Uruguay dannet Argentina og Brasil trippelalliansen. Den såkalte trippelalliansekrigen, som varte til 1870, ble altødeleggende for Paraguay. Landet mistet to tredjedeler av den voksne mannlige befolkningen gjennom krigshandlingene, en stor andel også av den resterende befolkning mistet også livet, og 2/3 av landets landområder ble overtatt og innlemmet i nabolandene Argentina og Brasil.
La Belle Alliance
La Belle Alliance er et vertshus i nærheten av Plancenoit, noen få kilometer sør for Brussel i Belgia, kjent fra slaget ved Waterloo 18. juni 1815. Her var Napoléon Bonapartes hovedkvarter under slaget.
Det er to plaketter på bygningen: en er «Til minne om det franske medisinske korps som tok seg av de sårete med hengivenhet den 18. juni 1815»; og den andre minnes møtet mellom de to seierrike marskalkene, Wellington og Blücher da seieren var sikret.
Etter slaget, omkring kl 21.00, møttes etter tradisjonen de to hærførere Wellington og Gebhard Blücher i eller ved vertshuset. Det er et stort veggmaleri inne i Palace of Westminster i London, malt av Daniel Maclise i 1861, som framstiller det hisoriske møtet mellom de to hærførerne ved La Belle Alliance.
Blücher, den prøyssiske øverstkommanderende, foreslo at slaget skulle huskes ved navnet la Belle Alliance, noe som også kunne minne om den syvende europeiske koalisjon; Storbritannia, Russland, Preussen, Nederlandene, Sverige, Østerrike, Spania, Portugal, Sardinia og en rekke tyske stater som alle hadde slått seg sammen for å kjempe mot den franske keiser. Wellington, som hadde valgt slagfeltet og som hadde kjempet mot franskmennene hele dagen, foreslo i stedet Waterloo, den landsby rett nord for slagfeltet der han selv hadde tilbragt forutgående natt.
Ikke desto mindre ble Rondell-plassen i Berlin i 1815 gitt det nye navnet Belle-Alliance-Platz til minne om seieren. Blant tyskerne var «Slaget ved Belle-Alliance» den vanligste betegnelse frem til inn på 1900-tallet.
Paraguay
Historie
Som resultat sank landets befolkning ned i fattigdom, landet som tidligere hadde hatt en av Sør-Amerikas mest lovende økonomiske utvikling.
Paraguay fortsatte å være et urolig land helt fram til århundreskiftet. Paraguay inngikk en avtale med Bolivia om tilgang til det ufruktbare Gran Chaco-området som beiteområde. Oljefunn i området rundt 1928 destabiliserte situasjonen og førte til Chacokrigen (1932–1935), der Paraguay erobret hele Gran Chaco fra Bolivia. Paraguay nærmest fordoblet sitt landområde.
Juan Carlos Wasmosy ble tatt i ed som den første sivile presidenten på over 40 år. Paraguays demokrati var truet utover 1990-tallet, særlig etter et kuppforsøk i 1996. De siste valgene har likevel vært ansett som frie og rettferdige. I 2008 ble Fernando Lugo valgt til president. Han ble i 2012 avsatt ved riksrett og visepresident Federico Franco overtok presidentembetet.
Politikk og administrasjon
Paraguay hadde en sterkt sentralisert og til tider diktatorisk regjering frem til 1992, da landet fikk en ny grunnlov som sikret en oppdeling av makten. Presidenten og visepresidenten velges samtidig og sitter i en periode på 5 år. Presidenten er både statsoverhode og regjeringsoverhode. Parlamentet (Congreso) er delt i to kammer, Cámara de Diputados med 80 medlemmer og Cámara de Senadores med 45 medlemmer. Disse velges samtidig, men ikke på samme stemmeseddel som presidenten, og sitter også i 5 år. Paraguays høyesterett består av 9 medlemmer som velges på bakgrunn av anbefalinger fra et Magistratråd.
Administrativ inndeling
Paraguay er delt inn i 17 departementer (spansk: departamentos) og hovedstaden Asunción som en uavhengig kommune, som fungerer som landets nest øverste forvaltningsenheter.
Religion
Ifølge en folketelling i 2002 er 89,9 prosent av befolkningen katolikker, 6,2 prosent anses å tilhøre evangelisk kristendom, 1,1 prosent er i kategorien "andre kristne", mens 0,6 prosent praktiserer ur-religioner.
En rapport fra USAs State Department forteller at Den katolske kirke, evangelisk kristendom, hovedstrøms protestantisme, jødedom, mormonerne og Bahá'í finnes i landet, i tillegg til et mindre, men voksende muslimsk gruppe, hovedsakelig innvandrere fra Libanon. Det finnes også et Mennonitt-samfunn i Boquerón.
Oppføring på UNESCOs lister
Verdensarvsteder
Oppføringer på UNESCOs verdensarvliste (World Heritage List), verdens kultur- og naturarvsteder.
Mesterverker i muntlig og immateriell kulturarv
Oppføringer på UNESCOs liste knyttet til aktivt vern av immateriell kultur (Intangible Cultural Heritage). Årstallet angir når det ble listeført hos UNESCO.
Kjernelegeme
Et kjernelegeme, også kalt nukleol eller nukleolus (av latin nucleolus, liten kjerne ), sees i lysmikroskop som et rundt legeme i cellekjernen. I elektronmikroskop sees kjernelegemet som en tett kjerne av fibrer omgitt av et løsere lag korn, som er ca. 15 nm i diameter og rike på RNA (ribonukleinsyre). Kjernelegemet er ikke avgrenset av noen membran. Når kjernen deler seg, oppløses det. Det dannes i tilknytning til bestemte kromosomregioner, som inneholder gener for ribosomalt RNA. I kjernelegemet produseres ribosomalt RNA, som kombineres med protein til ribosomer. Se også celle.
Clara Hultgren
Clara Othilie Hultgren (Pikenavn: Mathisen, også Clara Hultgren Falck) (født 1. november 1877 i Tønsberg, død 1956 i Oslo) var en norsk operasanger (lyrisk sopran).
Clara Hultgren var datter av styrmann og gårdbruker Kristian Mathisen og Justine Claudia Christiansdatter Crøger. Hun var gift med handelsfullmektig Einar Hultgren, men ble tidlig enke. I 1915 ble hun gift med teatersjef og kunstmaler Georg Johan Martens Falck.
Clara Hultgren var blant Norges tidlige grammofonartister, og deltok på den første grammofoninnspillingen her til lands. Den foregikk på Grand Hotel i Kristiania i desember 1904, med fonografpioneren og revyskuespilleren Adolf Østbye i en sentral rolle. Her medvirket trekkspilleren Carl Mathisen, revyartistene Agnes Haglund og Oscar Lerdahl, skuespilleren Henrik Clausen, operasangerinnene Gabrielle Bidenkap, Nathalie Hansen og Clara Hultgren, operasangeren Halfdan Rode og den store sangeren Thorvald Lammers i tillegg til Guldberg-kvartetten. Her var det humoristiske småhistorier, revyviser, folkeviser, operetter og diverse annen klassisk sang.
Liste over kjente hortensere
Liste over kjente hortensere omfatter personer født og oppvokst i Horten eller som har/har hatt nær tilknytning til byen.
Robb Stark
Robb Stark er en fiktiv karakter i fantasybokserien En sang om is og ild av George R.R. Martin, og i TV-serien Game of Thrones basert på bøkene.
Robb Start i En Sang om is og ild
Robb Stark er den eldste sønnen av Lord Eddard Stark og Lady Catelyn Stark. Selv om han ikke er noe POV (Point Of View) er han nevnt mye i bøkene. Han er mest nevnt i morens POV i den andre og tredje boken.
Som det første barnet født av Eddard og i alder av 15, var han allerede klar over at han skulle ta over Vinterfall ettersom hans fars død. Selv om hun ikke er morens favoritt, ser hun seg selv mye i Robb. Han er veldig nær sin halvbror Jon Snø som han aldri har behandlet som en bastard i familien, og hans fars vergebarn Theon Greyjoy, som hadde levd i Vinterfall siden de var ti. Robb er noenganger stolt og guttete, men også veldig disiplinert og deler det samme synet som faren hans innen plikt og ære. Likt som sine søsken, unntatt Arya, Bran og hans halvbror Jon, har han hans mors kastanjefargede hår og blåe øyne.
Etter at Robb får høre nyhetene om at hans far har blitt arrestert for forræderi etter døden av kong Robert Baratheon, oppmuntrer Theon Greyjoy med å inkalle bannerne, og gå til krig mot den nye kongen Joffrey og at Lannisterne har allerede starten krigen da de arresterte Ned. Robb er enig med Theon, og inkaller bannermennene sine og marsjerer med en hær til Elverheim. Catelyn møter han der for å veilede og forhandler for at Robb og hæren skal passere Tvillingtårnene, dette godtas med en betingelse, at Robb Stark må gifte seg med én av Walder Freys døttere, samme må Arya Stark, bare med én av sønnene. Etter å ha hørt at Robbs far offentlige henrettelse av Joffreys ordre, erklærer en emosjonell Robb krig ved å erklære seg selv Kongen av Nord. Den unge ulven fanger Jaime Lannister og holder ham som gissel for å bytte mot Sansa og Arya.
I starten av Stål og snø og Blod og gull har Robb blitt skadet i en stor kamp. Han returnerer til sin base og setter hans mor fri fra husarrest (etter å ha fridd Jaime). Han overrasker sin mor med å ha hemmelig giftet seg med Lady Jeyne Westerling. Robb er ikke bekymret med at huset Frey tilbake sender deres tropp og støtte, men de arrangerer et gifte mål med onkelen til Robb og broren til Catelyn Edmure Tully med en av Frey datterne i stedet. Robb viser sin fars rettferd når han henretter Rickard Karstark, for mord på to Lannister unger som kunne ha sendt som vekslings-brikker. På vei til bryllupet, insisterer Robb på at moren skal returnere hjem til Vinterfall, men hun nekter og blir med. På bryllupet er Robb riktignok høflig og unnskylder Lord Walder Frey med å ha giftet seg med en annen enn planlagt. Lord Walder Frey later som han godtar unnskyldningen helt til han slakter vaktene til Robb. Catelyn ber på sine knær om å spare Robb, men Robb blir knivstukket til døde av Roose Bolton og hans kone Jeyne Westerling og mor blir drept. Med å spre salt i såret hånder de Stark med å kappe av hodet til Robb og plassere det på det som er igjen av vintervargen hans Gråvind.
Robb Start i Game of Thrones
Robb Stark er en stor karakter i HBO serien Game of Thrones. Han er spilt av Richard Madden.
Guglielmo Longhi
Guglielmo Longhi (død 9. april 1319) var en av den katolske kirkes kardinaler. Han var kong Karl II av Sicilias kansler.
Han ble kreert til kardinal i september 1294 av pave Cølestin V.
Montgomery County (Illinois)
Montgomery County er et fylke i den amerikanske delstaten Illinois. Administrasjonssenteret ligger i Hillsboro.
Uljana Batasjova
Uljana Igorevna Batasjova (russisk: Ульяна Игоревна Баташова, født 16. august 1994) er en russisk moderne femkjemper.
Hun representerte ROC under Sommer-OL 2020 i Tokyo, hvor hun ble nummer 9.
Francesco Ronci
Francesco Ronci O.Coel. (født 1223 i Abri sør i Italia, død 13. oktober 1294) var en av den katolske kirkes kardinaler.
Han var en av Peter Celestinus' første disipler (som senere ble pave Celestin V). Han ledsaget ham til eneboerstedene hans i Orfente og Morrone. I 1285 ble Francesco prior for Santo Spirito og Majella, og ordenens første general. Det var han inntil sin død. I september 1294, én måned før han døde, ble han av sin venn Peter, nå pave, kreert til kardinal.
Bhava
Sanskritordet bhāva (भाव) betyr «følelse, sentiment, tilstand av kropp eller sinn, disposisjon», mens bhava (भव) betyr «væren, jordisk eksistens, å bli, fødsel, være, produksjon, opprinnelse». Det første begrepet har sine røtter i det siste, og i noen sammenhenger betyr det «å bli, væren, eksistere, inntreffe, komme til syne», mens betingelsen derav forklares.
I buddhismen betegner bhava kontinuiteten av å bli (reinkarnere) i et av eksistensplanene, i den saṃsāriske betydningen av gjenfødsel, liv og modningen som oppstår derifra. Det er den tiende av de tolv Nidānas i læren om Pratītyasamutpāda.
M23 (motorvei)
M23 er en motorvei i England, mellom London og Crawley i West Sussex. Den fortsetter som A23 til Brighton.
Opprinnelig skulle veien startet i Londons sentrum, men problemer med å finne en akseptabel trasé førte til at den i stedet starter rett sør for Coulsdon i Surrey. Derfra går den omkring 27 km sørover, forbi Redhill og London Gatwick Airport fram til Crawley.
José Palma
José Palma y Velasquez (født 3. juni 1876 i Tondo i Manila på Filippinene, død 12. februar 1903 i Manila) en av de tre mest fremstående patriotiske filippinske diktere under og etter den filippinske revolusjon. De to andre var Fernando Ma. Guerrero (1873–1929) og Cecilio Apostol (1877–1938).
Palma, som var yngre bror til dr. Rafael Palma, var også redaksjonsmedlem i avisen La Independencia. Han kjempet som soldat under den filippinske revolusjon.
Han skrev Filipinas, et patriotisk dikt på spansk, som skulle bli teksten til den filippinske nasjonalsang (1899).
Filipinas
Filipinas ble offisiell nasjonalsang i 1899
Sally Basset
Sarah Basset, eller Sally Basset, (død 21. juni 1730 i havnen i Hamilton på Bermuda) var en slavinne i den britiske kolonien Bermuda i Atlanterhavet som ble brent levende på bålet for å ha prøvd å forgifte sin eier. Rettssaken mot henne regnes noen ganger som en hekseprosess. En blomst på øya er oppkalt etter henne.
Liv og virke
Sarah Basset var mulatt og hadde oppfostret mange barnebarn. I 1713 ble hun funnet skyldig i å ha drept storfe, og var deretter blitt pisket gjennom byen.
I 1729 var hun gammel og ansett som uten verdi; hun fortsatte da med å hjelpe folk med medisinske urter.
Hun skal så ha bestemt seg for å bruke din kunnskap om urter for å hevne seg for sitt liv i slaveri. Hun fikk barnebarnet Beck til å forgifte eieren Thomas Foster og kona Sarah Foster. Basset ble anmeldt for drapsforsøk, mistenkt for forgiftning siden hennes eier og hans kone var blitt syke. Hennes barnebarn Beck snakket ut om alt, men Sarah nektet for det i retten.
Den 17. juni 1730 ble hun funnet skyldig i drapsforsøk på sin eier og dømt til døden ved brenning. Hun ble da bestemt på å ha en verdi på «ett pund, fire shilling og seks pence».
Dagen for henrettelsen var svært varm. Bålet ble bygget ved Crow Lane ved Hamilton Harbour. Hundrevis av mennesker hadde kommet for å se på. Da Sarah ble ført dit, sies hun å ha fortalt publikum: «No use you hurrying folks, there'll be no 'til I get there!» (Dere trenger ikke å skynde på, det skjer ikke noe før jeg er der!) Da bålet så ble ryddet bort, ble det sagt at en purpuraktig irisblomst skulle ha blitt sett vokse i asken hennes. Den blomsten har siden den gang blitt kalt «The Bermudiana», og blomstrer nå over hele øya.
Siden den gang har Bermuda ofte kalt en veldig varm dag for en «vanlig Sarey- eller Sally Bassett-dag».
Pipes of Peace (album)
Pipes of Peace er et musikkalbum med Paul McCartney, utgitt den 31. oktober 1983. Albumet lå 17 uker på VG-lista og endte med 1.-plass som beste plassering.
Landolfo Brancaccio
Landolfo Brancaccio (født i Napoli, død 29. oktober 1312 i Avignon) var en av den katolske kirkes kardinaler.
Han ble kreert til kardinal i september 1294 av pave Cølestin V.
Under pavene Bonifatius VIII og Klemens V ble han gitt vanskelige forhandlinger i oppdrag, og han deltok under konsilet i Vienne 1311–1312.
Floreal
Floreal er en kommune i delstaten São Paulo i sørøstregionen av Brasil.
Baramulla (distrikt)
Baramulla (gujari/kasjmiri: बारामूला ज़िला (devanagari), بارامولا ضلع (nastaliqskrift); punjabi: ਬਾਰਾਮੂਲਾ ਜ਼ਿਲਾ ) er et distrikt i den indiske delstaten Jammu og Kashmir. Distriktets hovedstad er Baramulla.
Demografi
Ved folketellingen i 2011 var det 1,015,503 innbyggere i distriktet, mot 843,892 i 2001. Den urbane befolkningen utgjør 17,19 % av befolkningen.
Barn i alderen 0 til 6 år utgjorde 15,94 % i 2011. Antallet jenter i den alderen per tusen gutter var 866.
Rytmisk gymnastikk under Sommer-OL 1992
Rytmisk gymnastikk under Sommer-OL 1992 ble arrangert fra 6. til 8. august i Palau dels Esports de Barcelona.
Rytmisk gymnastikk har vært en del av gymnastikk under sommer-OL siden Sommer-OL 1984 i Los Angeles, så dette var tredje gang øvelsen var representert i et sommer-OL.
Marie Oteiza
Marie Oteiza (født 30. januar 1994) er en fransk moderne femkjemper.
Hun representerte Frankrike under Sommer-OL 2020 i Tokyo, hvor hun ble nummer 10.
Gunn Vigdis Olsen-Hagen
Gunn Vigdis Olsen-Hagen (1946–1989) var en norsk politiker (Ap). Hun ble innvalgt på Stortinget fra Rogaland i 1977, og ble gjenvalgt tre ganger.
Yrkeskarriere og politisk virke
Politisk engasjerte hun seg først i AUF som femtenåring. Hun hadde tillitsverv i Handel og Kontor, og var i mange år medlem av kommunestyre og formannskap i hjembyen Sandnes. Hun ble ansett å tilhøre den daværende venstresiden i Arbeiderpartiet.
Olsen-Hagen ble valgt inn på Stortinget som 31-åring i 1977. Allerede i første stortingsperiode ble hun nestleder i Justiskomitéen og Arbeiderpartiets fraksjonsleder. De neste to periodene ble hun leder i Sosialkomitéen.
Hun fikk påvist kreft våren 1986, men tok likevel gjenvalg til en fjerde periode på Stortinget. Olsen-Hagen døde noen måneder inn i denne perioden, og ble etterfulgt av Kari Helliesen.
Familie
I Frank Rossaviks bok Stikk i strid. Ein biografi om Einar Førde som ble utgitt i august 2007, ble det offisielt kjent at Gunn Vigdis Olsen-Hagen og Einar Førde hadde et forhold frem til 1988.
Sigurd Hesselberg
AS Sigurd Hesselberg ble stiftet i 1897 av Generalkonsul Sigurd Hesselberg, som et agenturfirma med leveranse til bryggerier rundt om i Norge. Etterhvert ble gulvbelegg og maskiner sentrale produkttyper. Sigurd Hesselberg satset senere på støpeasfalt og gjorde dermed bedriften til den første i Norge med asfaltvirksomhet. Etter at Sigurd Hesselberg døde i 1929, ledet ingeniør Bjarne L. Corwin selskapet videre til å bli Norges største asfaltentreprenør. I 1964 tok sønnen, Paul Corwin, over som leder. På denne tiden var AS Sigurd Hesselberg den dominerende aktøren i det norske asfaltmarkedet. I 1978 utviklet Hesselberg Vei en sporefyller – en egenutviklet asfaltutlegger som var både rimelig og ressursbesparende. Maskinen varmer og freser opp gammel asfalt, som blandes med ny asfalt og legges på nytt. Leggingen foregikk i gangfart. Sporfylleren fyller snart 30 år, og den brukes i dag mer enn noensinne. Hesselberg Vei selges til Veidekke i 1988.
Maskinavdelingen ble også opprettet på 30-tallet og har etter hvert vokst seg til å bli det største selskapet i Hesselberg. Det startet med agenturet for det amerikanske Allis-Chalmers i 1938, og Løvenskiold–Vækerø skrev den første kontrakten på kjøp av en Allis Chalmers modell M-beltetraktor. Agenturet på Allis-Chalmers ble overtatt av Stormbull AS i 1958. Etter noen år med agenturene for Clark Michigan hjullaster, Norverk og MBU hjullastere kom Komatsu anleggsmaskiner fra Japan på 70-tallet. Komatsu ble, og er Hesselberg Maskins hovedagentur den dag i dag. I 1983 fikk Hesselberg Maskin også agenturet for Bomag valser.
Flere selskaper vokser til…
Hesselberg Tak ble etablert i 1967. Selskapet er en totalleverandør av taktekkings- og membranløsninger.
I 2001 ble Hesselberg Truck etablert med agenturet for Linde gaffeltrucker, en avdeling som ytterligere førte Hesselberg tilbake til sine røtter som et leverandørfirma.
I november 2009 overtok Hesselberg agenturet for Komatsu anleggsmaskiner i Sverige og dannet et nytt selskap med egen organisasjon i Knivsta utenfor Stockholm. I tillegg til hovedkontoret i Knivsta er det egne avdelinger og verksteder i Gøteborg, på Gotland og i Kiruna.
Merkeår i Hesselbergs historie.
1897 Generalkonsul Sigurd Hesselberg starter agenturvirksomhet med leveranse av gulvbelegg til bryggerier.
1910 Sigurd Hesselberg satser på støpeasfalt. Firmaet er, som landets første selskap, på vei inn i asfaltvirksomhet.
1929 Sigurd Hesselberg dør. Ingeniør B. L. Corwin blir daglig leder.
1935 Fabrikk bygges på Jeløya i Moss. Byggvareavdelingen (senere kalt Hesselberg Bygg AS) opprettes.
1936 Maskinavdelingen (senere kalt Hesselberg Maskin AS) opprettes. Allis Chalmers USA, blir avdelingens første maskinagentur.
1958 Det inngås avtale med sveitsiske Ciba Geygy om salg og markedsføring og senere også produksjon av Araldite epoxylim.
1964 Paul Corwin, B. L. Corwins eldste sønn, overtar som adm. direktør etter sin far.
Kim Se-hee
Hun representerte Sør-Korea under Sommer-OL 2020 i Tokyo, hvor hun ble nummer 11.
Sigurd Hesselberg
Merkeår i Hesselbergs historie.
1967 A/S Hesselberg Tak opprettes. 50/50 % eid av Hesselberg og nederlandske Cindu-Key & Kramer. Taktekking er hovedrområdet til denne virksomheten.
1974 Hesselberg Maskin får nytt hovedagentur, Komatsu anleggsmaskiner fra Japan og ekspanderer.
1976 Dagens administrasjonsbygg og hovedkontor på Økern, Oslo, innvies og tas i bruk.
1982 Hesselberg Vei får som første norske bedrift byggingen av asfalt-tetningskjerne i Nord-Europas største fyllingsdam, Storevassdammen ved Ulla-Førreutbyggingen.
1983 Sivilingeniør Asle Tveter blir ny adm. direktør etter Paul Corwin.
1988 Veiavdelingen fusjoneres inn i A/S Veidekke. Brødrene Finn og Bjarne Corwin overtar ledelsen av firmaet.
1990 Første utenlandske datterselskap etableres, Hesselberg Danmark AS.
1994 Datterselskapet Hesselberg Sverige AB etableres.
1996 Hesselberg Bygg AS ISO 9001-sertifiseres innenfor utvikling, salg og produksjon av maling og beleggsystemer.
1997 AS Sigurd Hesselberg feirer 100 år.
Nicolas de Nonancour
Nicolas de Nonancour eller l'Aide (død 23. september 1299) var den av Den katolske kirkes kardinaler. Han var dekan for domkapittelet i Paris.
Doctor’s Advocate
Doctor's Advocate er det andre studioalbumet av den amerikanske rapperen The Game, utgitt i 2006.
Procesbevillingsnævnet
Nevnden består av en høyesterettsdommer, en landsdommer, en byretsdommer, en advokat og en jurist fra et av Danmarks universiteter.
Joe Spence
Joseph Waters «Joe» Spence (født 15. desember 1898 i Throckley i Northumberland, død 31. desember 1966) var en engelsk fotballspiller, mest kjent fra sin tid som storscorer for Manchester United fra 1919 til 1933. Han spilte totalt 510 kamper og scoret 168 mål for Manchester-klubben.
Spence var en av Manchester Uniteds store stjerner i mellomkrigstiden, og han var så målfarlig at supporterene til United skrek «Give it to Joe!» («Spill ballen til Joe!») når laget gikk i angrep. Hans status i den røde delen av Manchester var høy, og han ble kalt «Mr. Soccer» («Hr. Fotball»). Dessverre for Spence var Manchester United inne i klubbens vanskeligste periode i hans storhetstid, men han var en viktig brikke da klubben strevde med å etablere seg i 1. divisjon.
Setesdalsbunad
Setesdalsbunaden er en bunad som fra gammelt av ble brukt i Bykle, Valle og Bygland, de tre øverste kommunene i Setesdal i Aust-Agder. Setesdal er et av de få områdene i landet der det har vært en ubrutt tradisjon fra folkedrakt til bunad. I dag er bunaden et festplagg, men det levde i 2006 fortsatt personer som har brukt drakten både til hverdag og fest.
A23 (Storbritannia)
Langs deler av veien, mellom Coulsdon og Crawley, går motorveien M23 parallelt med A23.
Joe Spence
Han forlot Manchester United til fordel for Bradford City i 1933, hvor han spilte 75 kamper på to sesonger og scoret 27 mål. I 1935 skrev han under for Chesterfield.
A23 (Storbritannia)
En del av veistrekningen gjennom Croydon er kjent som Purley Way, og er kjent for sine store butikker, spesielt IKEA, og er også veien til Croydon Airport.
Joe Spence
Da annen verdenskrig sluttet i 1945, ble han hentet tilbake til Manchester United av deres nye trener, Matt Busby, for å bli en del av hans trener-gruppe og jobbe som talentspeider. Til tross for sin målteft fikk han kun to landskamper for.
Setesdalsbunad
Kvinnebunaden
Kvinnebunaden, også kjent som stakkane i Setesdal, består av ei hvit skjorte med blonder (kniplinger eller nupereller) på krage og ermer, to stakker i vadmel: en hvit understakk («kvitstakk») til daglig bruk og en svart overstakk som brukes når det er kaldt, og til fest- og kirkebruk. Til bunaden hører en stor og en mindre sølje, halsknapper og ermeknapper av sølv. Kvitstakken kan ha en sølvlås i linningen. Stakkan er utstyrt med to belter, hvert til sitt bruk: et vevet belte med sølvhekter til festbruk og et svart lærbelte med oval eller firkantet spenne som kan brukes både til hverdag og fest.
Hodeplagg hører til bunaden, og i motsetning til mange andre draktområder er hodeplagget likt for ugifte og gifte kvinner. Hodeplagget er todelt; først knyttes et bånd som kalles typleband rundt hodet. Utenpå knyttes et svart tørkle, som kan ha dekor av en trykt, flerfarget rosebord. Tørkleet skal være kantet med silkefrynser, som kalles befs. Tidligere var det mange som brukte et hvitt tørkle utendørs om sommeren, og innendørs om vinteren. Silketørklær har også vært brukt til fest.
Bruder pyntes med et spesielt hodeplagg kalt brudelad, eller med brudekrone.
EM i langdistansetriatlon 2013
EM i langdistansetriatlon 2013 (europamesterskapet i langdistansetriatlon) ble arrangert i Vichy i Frankrike i 2013.
Florínia
Florínia er en kommune i delstaten São Paulo i sørøstregionen av Brasil.
Grottenveien (Oslo)
Grottenveien (1–11, 2B–26) er en vei i Oslo på Bekkelaget i bydel Nordstrand.
Veien starter i Bekkelagsveien og er en blindvei, med gangveiforbindelse til Bekkelagsterrassen. Veien fikk navn i 1917 etter villa Grotten i Grottenveien 12.
Arya Samaj
Arya Sama er en hinduistisk reformbevegelse stiftet av Dayananda Saraswati i 1875. Bevegelsen søker på grunnlag av vedaene å fremme en hinduisme fri for utenforstående innflytelse. Den vektla også gjenomvendelse som svar på kristen, muslimsk og sikhistisk misjonsaktivitet. Arya Sama var fra starten basert i Lahore i Punjab, men spredte sine aktiviteter til andre deler av India, blant annet ved å etablere skoler. Bevegelsen eksisterer fortsatt.
Richard Hayes
Richard Hayes (alias Dharmacārī Dayāmati, født 1945) er en professor emeritus i buddhistisk filosofi ved University of New Mexico. Han fikk sin filosofiske doktorgrad i religiøse studier ved University of Toronto i 1982. Hayes flyttet til Canada i 1967 for å unngå å bli utkalt til Vietnamkrigen.
Crawley
Crawley er en by og et administrativt distrikt i West Sussex, England. Den ligger ved grensen til Surrey. Byen er ikke inndelt i mindre enheter som kretser eller verdslige sogn. Den er f0 km sør or Charing Cross i London, 29 km nord for Brighton and Hove, og 51 km nordøst for Chichester, grevskapets hovedstad. Byen har et areal på 44,96 km² og ved folketellingen i 2011 var det en befolkning på 106 943 innbyggere.
Exomalopsini
Exomalopsini er en gruppe av vepser som hører til familien Apidae. Disse små biene finnes bare i Amerika.
Utseende
Ganske små (gjerne rundt 5 mm), svarte bier, hunnene ganske bredbygde, hannene slankere. Bakkroppen har minst den bakerste halvdelen av hver ryggplate gråpudret, virker derfor tverrstripete i lysgrått og svart. Beina er kledt med lange, lyse hår. Hos hunnene er bakleggene svært oppsvulmede, klubbeformede, med store pollenkurver.
Martín de Azpilcueta
Martín de Azpilcueta Jaureguízar (født 13. desember 1492 i Barásoain i kongedømmet Navarra, død 21. juni 1586 i Roma) var en spansk teolog, økonom og filosof. Han var en av de første til å utvikle kvantitetsteorien innen økonomi. Han hadde en omfattende teologisk og kirkerettslig produksjon. Ved sin rådgivervirksomhet ved forskjellige inkvisisjonstribunaler og Sacra Poenitentiaria ble han til slutt rådgiver for pavene Pius V, Gregor XIII og Sixtus V.
Exomalopsini
Levevis
De lever mest i tørre områder. Exomalopsini blir snyltet på av flere grupper av gjøkbier.
Martín de Azpilcueta
Bakgrunn
Martín de Azpilcueta stammet fra en agramontesansk adelsfamilie med sitt opphav i valle de Baztán. Faren var Martín de Azpilcueta og moren María de Jaureguízar; de kom fra borgene av disse (etter)navn i Baztándalen. Azpilcueta var en slektning av den store asiamisjonæren Frans Xavier.
Exomalopsini
Levevis
Exomalopsini er sosiale bier, det er vanlig at flere hunner deler på et reir i bakken der larvene vokser opp, foret med pollen og nektar. Samme reir kan også brukes til flere generasjoner av larver. De har likevel ikke avanserte, permanente samfunn som det finnes hos typiske sosiale bier. Med sine svære pollenkurver kan hunnene samle relativt store mengder pollen.
Crawley
Utvikling og vekst
Gatwick lufthavn, nå en av Storbritannias travleste internasjonale flyplasser, åpnet ved utkanten av byen på 1940-tallet og har siden oppmuntret kommersiell og industriell vekst. Etter den andre verdenskrig har de britiske myndigheter planlagt å flytte et stort antall mennesker og arbeidsplasser ut av London og til nye byer i sørøstlige England. Ved loven om nye byer av 1946 utpekte Crawley til en av disse byene. En hovedplan ble utviklet for etableringen av nye områder for boliger, industri og kommersiell virksomhet. Den raske utviklingen førte til at byens størrelse og dens folketall økte betydelig i løpet av noen få tiår.
Ofte stilte spørsmål
Ofte stilte spørsmål (OSS) er en norsk oversettelse av det engelske uttrykket Frequently Asked Questions eller Frequently Answered Questions (FAQ). Det er også kjent som vanlige spørsmål og ofte besvarte spørsmål. OSS er en liste av ofte stilte spørsmål med påfølgende svar. En OSS er ment tidsbesparende for de som svarer på spørsmål, men også for de som søker svar.
Crawley
Utvikling og vekst
Byen består av tretten boligområder som strekker seg fra sentrum av den gamle markedsbyen, og adskilles ved hovedveier og jernbanespor. Nabosamfunnene, de tidligere landsbyene Ifield, Pound Hill og Three Bridges, ble absorbert inn i den nye byen under de ulike stadiene av dens utvikling. Per 2009 er ekspansjon planlagt i vest og nordvest av byen, da i samarbeid med Horsham District Council. Økonomisk har byen utviklet seg til hovedsenteret for industri og arbeid mellom London og Englands sørkyst. Et stort industriområde støtter ulike industrier og tjenester, mange av dem er knyttet til flyplassen, og disse er fortsatt i vekst.
Martín de Azpilcueta
Bakgrunn
Han studerte teologi og filosofi ved Alcalá og kirkerett i Toulouse i Frankrike.
Exomalopsini
Utbredelse
Gruppen finnes bare i Amerika.
Crawley
Bydeler
Crawley er inndelt i 13 bydeler, som ikke har noen administrativ rolle. Distriktet omfatter også området Gatwick, hvor London Gatwick lufthavn ligger.
Martín de Azpilcueta
Skolastiker, økonom, teolog, jurist
Han ble professor i kanonisk rett i Toulouse og i Cahors. Senere vendte han tilbake til Spania og innehadde samme lærestol i fjorten år ved universitetet i Salamanca, og i syv år ved universitetet i Coimbra i Portugal.
Azpilcueta var en eksponent for den spanske senskolastikken, også kalt Salamancaskolen. Han var en av denne akademiske strømingens fremste representanter, ved siden av dominikanerne Francisco de Vitoria og Domingo de Soto. Fra 1520-tallet var han medlem av augustinerkorherrenes orden (Canonicorum Regularium Sancti Augustini Confederati, C.R.S.A.).
Ofte stilte spørsmål
Formatet brukes ofte i artikler, nettsteder, e-postlister og nettfora der vanlige spørsmål har en tendens til å gjentas, for eksempel gjennom innlegg eller spørsmål fra nye brukere relatert til vanlige kunnskapshull. Formålet med en OSS er vanligvis å gi informasjon om hyppige spørsmål eller problemer; formatet er imidlertid et nyttig middel for å organisere informasjon. Tekst bestående av spørsmål og svarene deres kan derfor kalles en OSS uavhengig av om spørsmålene faktisk blir ofte stilt.
Martín de Azpilcueta
Skolastiker, økonom, teolog, jurist
Azpilcuetas mest kjente var kanonisten og humanisten Diego de Covarrubias y Leyva (1512–1577), men også de portugisiske juristene Arias Pinelo, Francisco Sarmiento og Pedro de Deza (1520–1600) studerte under ham.
Ofte stilte spørsmål
Opprinnelse
Selv om begrepet er nokså nytt, er selve OSS-formatet ganske gammelt. For eksempel skrev Matthew Hopkins The Discovery of Witches i 1647 som en liste over spørsmål og svar, introdusert som "Certain Queries Answered". Mange gamle katekismer er i et spørsmål-og-svar-format. Summa Theologica, skrevet av Thomas Aquinas i andre halvdel av 1200-tallet, er en rekke vanlige spørsmål om kristendommen som han skrev en serie av svar til. Platons dialoger er enda eldre.
Martín de Azpilcueta
Skolastiker, økonom, teolog, jurist
Hans viktigste verk innen økonomi er Comentario Resolutorio de Cambios i 1556. Det omhandler de økonomiske virkninger av ankomsten av kostbare metaller - sølv og gull - fra de spanske kolonier i Amerika. Der formuleres det som er blitt kalt kvantitetsteorien. Han påpekte at forskjellene landene imellom hva gjaldt pengenes kjøpekraft hadde en sammenheng med hvor meget eller hvor lite edelmetaller som støttet opp under landets valuta. Verket formulerer en verditeori som er knyttet til varetilbudet - Alle varer blir dyrere når etterspørselen øker og tilbudet knappere. Senere fordømte han åger (lån mot meget høy rente) og økonomisk spekulasjon som var utelukkende innrettet mot profitt; dette mente han var til ugagn for at markedet kunne fungere rett og fremme det felles beste (bonum commune).
Ofte stilte spørsmål
Opprinnelse
OSS er en tekstlig internettradisjon som stammer fra de tekniske begrensningene for tidlige postlister fra NASA på begynnelsen av 1980-tallet. De første OSS-ene utviklet seg over flere år før internett var lansert, helt fra 1982 mens datalagring fortsatt var dyrt. På ARPANETs SPACE-mailingliste var antakelsen at nye brukere skulle laste ned arkiverte meldinger gjennom FTP (filoverføringsprotokoll). I praksis skjedde dette sjelden, og brukerne hadde en tendens til å legge ut spørsmål til adresselisten i stedet for å søke i arkivene. Å svare gjentatt på disse spørsmålene ble slitsomt etterhvert og gikk imot utviklingen av nettvett. Forkortelsen “FAQ” ble utviklet mellom 1982 og 1985 av Eugene Miya fra NASA for SPACE-postlisten. Formatet ble deretter hentet til andre adresselister og Usenet nyhetsgrupper. Den første personen som la ut en ukentlig OSS var Jef Poskanzer i Usenet nyhetsgrupper. Eugene Miya eksperimenterte med den første daglige OSS-en.
Martín de Azpilcueta
Skolastiker, økonom, teolog, jurist
Blant hans tallrike verker innen teologi var det behandlinger om rettspleie og skriftemål, om breviaret, kirkelig eiendom og om jubelårene.
Ofte stilte spørsmål
Moderne bruk
I visse tilfeller har informative dokumenter som ikke er i en tradisjonell OSS-stil også blitt beskrevet som det. Eksempler på dette er videospill-OSS, som ofte er en detaljert beskrivelse av spill med tips, hemmeligheter og veiledning fra begynnelse til slutt av mange ulike spill. Veldig sjeldent er videospill-OSS i et spørsmål-og-svar-format, selv om de av og til kan inneholde en kort del med dette, avhengig om det er nødvendig eller ei.
Martín de Azpilcueta
Skolastiker, økonom, teolog, jurist
I en alder av åtti år dro han til Roma for å forsvare sin venn erkebiskop Bartolomeo Carranza av Toledo, som også var Filip II av Spania, som var blitt anklaget overfor inkvisisjonsdomstolen. Erkebiskopen var blitt anklaget for heresi i 1567. Martín de Azpilcueta forsvarte ham først i Valladolid og deretter i Roma. Selv om han mislyktes i å få erkebiskopen frikjent. Men han gjorde nok inntrykk til å bli rådgiver for tre paver.
Ofte stilte spørsmål
Moderne bruk
Ofte stilte spørsmål har blitt en mye brukt komponent for ulike nettsider, enten som en frittstående side eller som en egen seksjon med flere undersider per spørsmål eller emne. Innebygde lenker til OSS-sider har blitt vanlig i navigeringslinjer, tekstlegemer eller bunntekst på nettsider. OSS-siden kan sees på som en viktig faktor i webdesign for å oppnå mål om kundeservice og søkemotoroptimalisering (SEO);
Martín de Azpilcueta
Skolastiker, økonom, teolog, jurist
Han ble 95 år gammel, og er begravd i kirken Sant'Antonio dei Portoghesi i Roma.
Verker
Azpilcuetas verker kom ut etter hans død i samleverker i Roma, Lyon og Venezia (1598).
Liste over storferaser
Liste over storferaser er nødvendigvis ikke ei uttømmende liste, men snarere en alfabetisk samling av de mest kjente rasene av storfe.
Guillaume Ferrier
Guillaume Ferrier eller de Ferrières (død 7. september 1295) var en av den den katolske kirkes kardinaler.
Han ble kreert til kardinal i september 1294 av pave Cølestin V.
Domstolsstyrelsen
Domstolsstyrelsen ivaretar den praktiske administrasjonen av Danmarks domstolers virksomhet, innenfor nærmere avgrensede områder: Rettens bevillinger, personale-, bygnings-, inventar og IT-administrasjonen.
↓
↓, som betyr en nedadpekende pil, kan referere til:
Domstolsstyrelsen
Selv om styrelsen hører til under Justitsministeriets organisasjon, arbeider den helt uavhengig av ministeriet. Således er det ikke nødvendig at ministeriet høres før styrelsen treffer en beslutning, liksom en beslutning truffet av styrelsen ikke kan endres av ministeriet.
Borghild Røyseland
Borghild Røyseland (født Jerstad 23. august 1926 i Kvinesdal i Vest-Agder, død 13. juli 2020 i Sandnes ) var en norsk politiker (KrF). Hun var stortingsrepresentant for Rogaland fra 1985 til 1993. Hun var vararepresentant fra 1977 til 1981.
Røyseland var medlem av Sandnes bystyre og formannskap fra 1972 til 1989, deretter medlem av Rogaland fylkesting fra 1980 til 1985 og fylkesvaraordfører i Rogaland fra 1984 til 1985. Hun var leder for Kristelig Folkepartis Kvinner, som utnevnte henne til æresmedlem i organisasjonen.
Hjortejakt
Hjortejakt er jakt på hjortevilt. Uttrykket har forskjellig betydning i forskjellige land ettersom hvilken variant av hjort det er vanlig å jakte på. I Norge bruker man begrepet om jakt på arten hjort (Cervus elaphus), mens man i Sverige gjerne bruker ordet om jakt på dåhjort (Dama dama), siden hjort eller kronhjort er lite utbredt der.
I Norge finner vi de største bestandene av hjort på Vestlandet, og i jaktsesongen 2015/2016 ble litt over 20% av totalt felt hjort i Norge felt i dette fylket. De siste femten til tjuve årene har den norske hjortebestanden økt kraftig og derfor spredt seg østover i landet, til deler av Østlandet. Det ble i jaktsesongen 2015/2016 felt i underkant av 34 000 hjort i Norge, mens jaktåret 1985/1986 ble det felt i underkant av 11 000 hjort i Norge.
Jakten startet 10. september, men ble i forkant av jaktsesongen 2012 fremskyndet til den 1. september. Jaktsesongen for hjort, - varer frem til 23. desember.
Det finnes tre hovedformer for hjortejakt i Norge: Smygjakt (snikjakt) der jegeren bruker sin list for å komme seg nær dyret. Lokkejakt, der jegeren bruker hjortens «brøl» for å lokke den kåte brunstbukken til seg, den siste og mest utbredte jaktformen er posteringsjakt der man venter på trekkende hjort eller man kan sitte på innmark og vente på beitende dyr. Det er også former for drivjakt der jegeren sitter på post, eksempel på det er en hund som jager hjorten til jegerne.
Hjorten er sky og beveger seg raskt i ulendt terreng og tett vegetasjon, og er derfor en utfordrende art å jakte. For å lykkes i jakt på hjort trenger en god kunnskap om terreng, trekkveier og hvordan vinden oppfører seg i terrenget.
Hjorten skal som alle andre hjortedyr avrettes med et skudd plassert i hjerte-/lunge-regionen. Noen jegere sverger til hodeskudd og ryggsøyleskudd, men selv om dette i aller høyeste grad er dødelig, er sjansen for skadeskyting alt for stor.
Eufemia (keiserinne)
Eufemia (født på 400-tallet, død mellom 523 og november 524) var en bysantinsk (østromersk) keiserinne, gift med keiser Justinus I.
Liv og virke
Eufemia oppgis å ha vært en barbar (det vil si fra utenfor Romerrikets grenser) og slavinne. Hun skal ha vært slavekonkubine til den mann som eide henne før hennes giftemål med Justinus, og da hett Lupicina (Lupae, 'hunulv'), et navn som ble assosiert med gateprostitusjon. Ettersom det var illegalt for et medlem av patrisierklassen å gifte seg med en tidligere prostituert eller slave, forutsettes at Justinus ville ha fått hennes status formelt omklassifisert til frifødt.
Hun allerede var gift med Justinus på det tidspunkt han besteg tronen i 518. Da han ble hyllet som keiser på Hippodromen krevde imidlertid almenheten at hans hustru skulle bytte navn fra Lupicina til det mer verdige Eufemia, og hun kom derfor å bli kjent som Eufemia under sin tid som keiserinne. Både hun og hennes make støttet prinsippene fra Konsilet i Khalkedon, som ble assosiert med St. Eufemia.
Eufemia oppgis aldri å ha vært politisk virkende. Hun ska ha kommet vel overens med sin manns brorsønn og tronfølger Justinus II, men å ha motsatt seg hans ekteskap med Theodora, noe som innebar at vielsen ikke kunne finne sted før etter hennes død.
Hun lot oppføre et kloster og en kirke dedisert til St. Eufemia. En del brev er bevart mellom henne og paven.
Dilettant
Dilettant (fra italiensk: dilettare, «glede (seg), nyte», egentlig «en som nyter») er opprinnelig en italiensk betegnelse på en aristokrat som fremstiller seg som fagperson i kunst eller vitenskap, men uten videre kjennskap til faget. Ordet brukes nedsettende, jfr «amatør», en person som sysler med et fag uten å ha sakkunnskap. Gjennom renessansen og opplysningstiden har dilettanter hatt stor betydning både som meséner og tenkere.
Dagens betydning på norsk er hovedsakelig den samme som for ordet «amatør», en tydelig nedsettende betydning som «fusker i faget», en forfatter som i stil, tankegangen er ubehjelpelig, overfladisk.
Petter Bjørheim
Petter Bjørheim (født 2. januar 1965 i Stavanger i Rogaland) Grunder/leder samt tidligere en norsk politiker (FrP). Han ble innvalgt på Stortinget fra Rogaland i 1989 som den yngste valgte stortingsrepresentant noensinne fra Rogaland.
Han var aktiv i Frp fra 1978 og har hatt en rekke politiske verv frem til høsten 1993.
Han var leder for Stavanger FpU 1980-1983 og Rogaland FpU i 1982-1985.
Michelle Gulyás
Hun representerte Ungarn under Sommer-OL 2020 i Tokyo, hvor hun ble nummer 12.
Petter Bjørheim
Han var leder for Stavanger Frp I 1987-1988.
Han var sentralstyre medlem i FpU i 2 perioder 1986-88 og 1988-1990.
Han etablerte i 1987 selskapet Vaktcompaniet as som han ledet frem til fusjon med Falck i 1996.
Han ledet ulike avdelinger og divisjoner i selskapene Falck og G4S i perioden 1996-2007.